एकता कति दीर्घकालसम्म रहन्छ भन्न गाह्रो छ । यो परिस्थितिजन्य विषय भयो । कसैको घरमा आगो लाग्यो भने सबै मिलेर निभाउन जान्छौं । हिजो मसँग झगडा गरेको थियो भनेर हात बाँधेर कोही बस्दैन । विगतका सारा दुश्मनी बिर्सेर आगो निभाउन पुग्छ । एमाले र माओवादीलाई फुटाउन धेरै शक्ति लागेका छन् । प्रतिक्रियावादी, राजावादी, मधेशवादी, भारत कोही पनि यो एकता मन पराइरहेका छैनन् । विभिन्न खुफिया एजेन्सी सक्रिय छन् । आफ्नो अस्तित्व कायम राख्न पनि दुई पार्टीको एकता निरन्तर रहनु जरूरी छ । बीचमा फुट आयो भने छिट्टै समाप्त हुने अवस्था छ ।
